Artaxerxes 1.
Store norske leksikon,Historie,Verdens historie og samtidshistorie,Asia,Perserrikets historie
Artaxerxes 1. var konge av det gamle Perserriket fra cirka 464 fvt. til 425 fvt. Han var sønn av Xerxes 1.
Under Artaxerxes spores de første tegn til det persiske rikes forfall. Det gamle Egypt, som var lagt under Perserriket under Kambyses 2., gjorde opprør mot det persiske styret, men opprøret ble slått ned. Artaxerxes 1. ble etterfulgt av to sønner, som begge ble myrdet samme år. Kongemakten ble deretter overtatt av sønnen Ochus, som tok navnet Dareios 2.Artaxerxes 1. er omtalt flere steder i både Esras bok og Nehemjas bok i Det gamle Testamentet og Tanakh. Han skal ha vært den perserkongen som lot Nehemja reise til Jerusalem for å forestå gjenoppbyggingen av byen Jerusalem og organiseringen av det sivile livet i landet (Nehemja 2–7). Les mer i Store norske leksikon Persia Nehemja Esra det jødiske folkets tidlige historie